Diari Oficial de la Generalitat Valenciana


Sumari del DOGV 5649, del 28-11-2007 (2007/14687)

RESOLUCIÓ de 15 de novembre de 2007, de la Direcció General d'Energia, per la qual s'atorga l'autorització administrativa a Iberdrola Distribución Eléctrica, SAU, per al soterrament de la línia elèctrica d'alta tensió a 132 kV, quàdruple circuit el Grau-la Punta, sector 5, Moreres II, s'aprova el projecte d'execució i es declara en concret la seua utilitat pública, al terme municipal de València. Expedient: ATLINE /2007/167/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5649

Data del DOGV
:   28-11-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/14048


Data del document
:   15-11-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * València
    * empresa privada
    * subministrament d'energia elèctrica

RESOLUCIÓ de 15 de novembre de 2007, de la Direcció General d'Energia, per la qual s'atorga l'autorització administrativa a Iberdrola Distribución Eléctrica, SAU, per al soterrament de la línia elèctrica d'alta tensió a 132 kV, quàdruple circuit el Grau-la Punta, sector 5, Moreres II, s'aprova el projecte d'execució i es declara en concret la seua utilitat pública, al terme municipal de València. Expedient: ATLINE /2007/167/46. [2007/14604]
Vist l'escrit presentat per Iberdrola Distribución Eléctrica, SAU, amb domicili als efectes de notificacions en 46874 València, c/ Menorca, núm. 19, en data 14 de març de 2007, davant del Servici competent en matèria d'energia de València, sol·licita que se li concedisca l'autorització administrativa per a la modificació per soterrament de la línia elèctrica d'alta tensió a 132 kV, circuit el Grau-la Punta, sector 5, Moreres II, al terme municipal de València, s'aprove el projecte d'execució i es declare en concret la seua utilitat pública, adjunta a este el projecte tècnic per a l'execució de l'esmentada instal·lació.
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província de València de 20 de juliol de 2007, en el Diari Oficial de la Comunitat Valenciana d'1 d'agost de 2007 i en el periòdic Las Provincias de 23 de juliol de 2007, així com en el tauler d'anuncis de l'Ajuntament de València, únic afectat, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; amb els articles 52 i 53 de la Llei 54/1997, de 27 de desembre, del Sector Elèctric; i amb l'article 4 de la Llei 2/1989, de 3 de març, sobre Impacte Ambiental.
D'acord amb la documentació que es troba en l'expedient, no s'han presentat al·legacions a la mencionada sol·licitud.
Vist que de conformitat amb el mencionat Decret 88/2005, es va traslladar a l'Ajuntament de València, la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, als efectes de prestar la seua conformitat o oposició, i simultàniament es va traslladar al referit Ajuntament i d'acord amb l'article 75 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat, i es va sol·licitar informe sobre l'adaptació del projecte al planejament urbanístic que siga d'aplicació, i ha remés el referit Ajuntament l'informe sol·licitat, per mitjà del qual condiciona la instal·lació sol·licitada als punts següents:
Que per a l'execució de les canalitzacions de servicis públics haurà de complir-se el que disposa l'Ordenança Municipal de Rases i Sondejos en el Domini Públic Municipal.
Que l'ocupació per a la instal·lació o modificació de conduccions de servicis públics o de qualsevol altra instal·lació, requerirà la llicència municipal prèvia per a la utilització del domini públic afectat.
Que la xarxa de distribució continguda en l'àmbit es preveurà en el projecte del PAI i serà objecte d'estudi, i si és el cas aprovació, junt amb el dit programa d'actuació.
Remés a l'empresa peticionària l'informe municipal, manifesta la seua conformitat amb el contingut d'este.
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament a Ferrocarrils de la Generalitat Valenciana, sense que figure en l'expedient contestació a l'informe sol·licitat.
Vist que d'acord amb la sol·licitud i el projecte presentats, la finalitat que es perseguix amb la construcció d'esta instal·lació és la nova implantació consistent en el soterrament del quàdruple circuit aeri de la línia denominada el Grau-la Punta al seu pas per la zona del sector 5, les Moreres ll, al terme municipal de València.
Vist que amb data 25 d'octubre de 2007, la directora general de Gestió del Medi Natural de la conselleria de Medi Ambient, Aigua, Urbanisme i Habitatge va dictar resolució per mitjà de la qual no es considera sotmesa a avaluació d'impacte ambiental la modificació proposada d'un tram de la línia elèctrica d'alta tensió de 132 kV existent, a l'efecte de procedir al seu soterrament en una zona urbanitzada per davall del carrer.
Vist que el projecte presenta un traçat plenament concretat, té entre la documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.
Vist que el Servici Territorial d'Energia de València, encarregat de la instrucció de l'expedient ha informat favorablement la sol·licitud.
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
Atés que resulta d'aplicació l'apartat 2 de la disposició transitòria segona de la Llei 17/2007, de 4 de juliol (BOE 05.07.2007), per la qual es modifica la Llei 54/1.997, de 27 de novembre, del Sector Elèctric, en establir que els expedients d'autorització d'instal·lacions elèctriques iniciats amb anterioritat a l'entrada en vigor d'esta llei es tramitaran fins a la seua resolució de conformitat amb la legislació anterior.
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; en la Llei 16/2003, de 17 de desembre, de Mesures Fiscals, de Gestió Administrativa Financera i d'Organització de la Generalitat Valenciana; i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.
Esta Direcció General d'Energia, resol:
Primer
Autoritzar administrativament a Iberdrola Distribución Eléctrica, SAU, el soterrament de la línia elèctrica d'alta tensió a 132 kV, quàdruple circuit el Grau-la Punta, Sector 5, Moreres II, al terme municipal de València i les característiques principals del qual són les següents:
a) Tram subterrani
Entre els suports de transició aeriosubterrani (denominats suports 1 i 2) situats després del suport núm. 17 de la línia existent i els suports de transició subterraniaeri (denominats suports 3 i 4) situats abans del suport núm. 20 de l'esmentada línia
Tensió nominal: 132 kV (1ª categoria).
Tipologia constructiva: subterrània.
Nombre de circuits: quatre.
Conductors per a cada un dels circuits: tres cables, un per fase, d'alumini de secció nominal 1.200 mm² i diàmetre exterior de 41,00 mm amb tensió màxima admissible de 145 kV.
Obra civil: amb rasa de 1,60 m i 1,50 m de profunditat mínima (i és variable en cas d'encreuaments), amb allotjament dels tubs embeguts en capa de formigó i amb rebliment final de formigó H-150 fins a la cota de terreny.
Parallamps o autovàlvules: en ambdós extrems se situaran parallamps d'òxid metàl'lic sense explosors, un per fase.
Longituds:
Tram 1: 625 m (per a un doble circuit).
Tram 2: 60 m (per al segon doble circuit).
b) Tram aeri
Tensió nominal: 132 kV (1ª categoria).
Tipologia constructiva: aèria.
Nombre de circuits: quatre.
Conductors: d'alumini-acer, un conductor per fase, tipus Hen, de secció 298,07 mm² i diàmetre 22,40 mm.
Cables de terra: són del tipus OPGW-15 de 98,6 mm² de secció total i del tipus acer-50 de 49,5 mm² de secció total.
Preses de terra: compost per un sistema mixt de piques i anelles.
Aïllament: la cadena d'aïlladors és de compòsit tipus U120AB132, nivell de tensió 130 kV i la longitud total de la qual és de 1.390 mm.
Suports: en els finals de la línia són normalitzats del tipus 12S590. Únicament es reforçarà el suport núm. 20 actualment existent.
Longitud: no hi ha en el traçat trams nous a instal'lar.
El tram aeri que s'ha de desmuntar és de 950 m.
Pressupost total: 1.835.800,78 euros.
De conformitat amb l'article 40 de la Llei 54/1997, de 27 de novembre, del Sector Elèctric, esta autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Segon
Aprovar el projecte d'execució de la instal'lació, i sotmetre'l a les condicions següents:
1. Les obres hauran de realitzar-se d'acord amb el projecte presentat.
2. El termini d'execució de l'obra serà de tres mesos des de l'ocupació real de les finques afectades. Amb anterioritat a la finalització d'este termini Iberdrola podrà sol'licitar la seua ampliació per mitjà de sol'licitud motivada davant d'esta Direcció General.
3. El titular donarà compte de l'acabament de les obres al Servici Territorial d'Energia de València als efectes de la sol'licitud d'autorització d'explotació, a la qual s'acompanyarà un certificat de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal'lacions elèctriques i igualment respecte a l'autorització administrativa i al projecte d'execució aprovat.
4. Iberdrola haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
Tercer
Declarar, en concret, la utilitat pública dels trams de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
València, 15 de novembre de 2007. El director general d'Energia: Antonio Cejalvo Lapeña.